ddrg/super_eurlex huggingface dataset:
„PRILOGA

ORGANI, KATERIH RAZISKOVALCI IMAJO DOSTOP DO ZAUPNIH PODATKOV V ZNANSTVENE NAMENE

Evropska centralna banka

Španska centralna banka

Italijanska centralna banka

University of Cornell (zvezna država New York, Združene države Amerike)

Department of Political Science, Baruch College, New York City University (zvezna država New York, Združene države Amerike)

Nemška centralna banka

Oddelek za analizo politike zaposlovanja, Generalni direktorat za zaposlovanje, socialne zadeve in enake možnosti Evropske komisije

University of Tel Aviv (Izrael)

Svetovna banka

Center of Health and Wellbeing (CHW) of the Woodrow Wilson School of Public and International Affairs at Princeton University, New Jersey, Združene države Amerike

The University of Chicago (UofC), Illinois, Združene države Amerike

Organizacija za gospodarsko sodelovanje in razvoj (OECD)

Family and Labour Studies Division of Statistics Canada, Ottawa, Ontario, Kanada

Enota ‚Ekonometrija in statistična podpora boju proti goljufijam (ESAF)‘, Generalni direktorat Evropske komisije Skupno raziskovalno središče

Enota ‚Podpora evropskemu raziskovalnemu prostoru (SERA)‘, Generalni direktorat Evropske komisije Skupno raziskovalno središče

Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada“
(1)

Celotni znesek, določen v Sklepu Sveta 2006/493/ES z dne 19. junija 2006 o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013, letne razdelitve in najmanjših zneskov, ki se dodelijo regijam, ki so upravičene do pomoči v okviru cilja konvergenca (2), vsebuje tudi znesek za Bolgarijo in Romunijo.
SL Uradni list Evropske unije L 119/30

SKLEP SVETA

z dne 16. aprila 2007

o stališču, ki naj bo v imenu Skupnosti sprejeto v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

(2007/317/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi z drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

Konvencijo o trgovanju z žiti iz leta 1995 je sklenila Skupnost s Sklepom 96/88/ES (1) in je bila redno podaljšana za nadaljnja obdobja dveh let. Konvencija je bila nazadnje podaljšana s sklepom Mednarodnega sveta za žita junija 2005 in ostaja v veljavi do 30. junija 2007. Nadaljnje podaljšanje je v interesu Skupnosti. Komisija, ki zastopa Skupnost v Mednarodnem svetu za žita, bi zato morala biti pooblaščena za glasovanje v prid takega podaljšanja –

SKLENIL:

Edini člen

Stališče Skupnosti v Mednarodnem svetu za žita je, da bo glasovala v prid podaljšanja Konvencije o trgovanju z žiti iz leta 1995 za nadaljnje obdobje do dveh let.

Ta sklep pooblašča Komisijo, da izrazi to stališče v okviru Mednarodnega sveta za žita.

V Luxembourgu, 16. aprila 2007 Za Svet Predsednik H. SEEHOFER

(1) UL L 21, 27.1.1996, str. 47.
(3)

Francija je predložila ustrezne dokaze o tehnični upravičenosti svoje zahteve, ki temeljijo zlasti na študijah združljivosti Nacionalne agencije za frekvence (Agence Nationale des Fréquences) in konference CEPT ter ob upoštevanju faktorjev škodljivih motenj med RFID in vojaško opremo, kot so oddajna moč, gostota in obratovalni cikel.
(1)

Odločba Komisije 2007/30/ES z dne 22. decembra 2006 o določitvi prehodnih ukrepov za trženje nekaterih proizvodov živalskega izvora, pridobljenih v Bolgariji in Romuniji (1), določa nekatere prehodne ukrepe za proizvode živalskega izvora v okviru Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2), ki so bili pridobljeni do 31. decembra 2006 v Bolgariji in Romuniji.
(4)

Odločba 2006/502/ES prepoveduje dajanje na trg otrokom nevarnih vžigalnikov in neobičajnih vžigalnikov od 11. marca 2007 dalje. Vendar se po navedenem datumu otrokom nevarni vžigalniki in neobičajni vžigalniki še vedno lahko dobavljajo potrošnikom do porabe zalog. Ker otrokom nevarni vžigalniki in neobičajni vžigalniki pomenijo resno nevarnost, je treba dobavo takšnih vžigalnikov potrošnikom prepovedati.
(4)

Za proizvode z oznakami KN 0304 in KN 0305 je treba odobriti odstopanje od pravil o poreklu, določenih v Prilogi III k Sklepu 2001/822/ES. Odstopanje je utemeljeno na podlagi člena 37(1) ter (5)(a) in (b) navedene priloge, zlasti kar zadeva razvoj obstoječe lokalne industrije, ekonomski in socialni vpliv ter posebni položaj Saint Pierra in Miquelona. Ker se odstopanje odobri za proizvode, ki vključujejo dejansko predelavo, bo prispevalo k razvoju obstoječe industrije. Odstopanje je nujno za ohranitev delovanja zadevnega obrata, ki zaposluje veliko število redno zaposlenih in sezonskih delavcev. Uporaba odstopanja, ki je bilo odobreno leta 2001, ostaja zelo omejena (108 ton leta 2003, 552 ton leta 2004, 356 ton leta 2005 in 491 ton med januarjem in novembrom leta 2006). Odstopanje se mora torej odobriti za enako skupno letno količino, kot jo je zajemalo odstopanje, odobreno leta 2001, torej 1 290 ton. Poleg tega bo razširitev odstopanja na večje število vrst od tistih, ki so zajete v Odločbi 2001/657/ES, omogočila boljšo uporabo količine, ki je upravičena do odstopanja.
(1)

V skladu s členom 27 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (2) se Združenemu kraljestvu z Odločbo 97/375/ES (3) ter z odstopanjem od člena 17(1) navedene direktive in za upravljanje izbirne ureditve, v okviru katere se davek obračunava na podlagi izplačanih in prejetih plačil (po plačani realizaciji) dovoli, da odloži pravico do odbitka vstopnega DDV, ki jo imajo davčni zavezanci, ki obračunavajo izstopni DDV za svoje dobave, ko zanje prejmejo plačilo svojih strank, v skladu z drugo alineo tretjega pododstavka člena 10(2) navedene direktive, dokler dobavitelju ni plačan vstopni DDV.
SL Uradni list Evropske unije C 52/5

Sklep Sveta

z dne 16. februarja 2007

o imenovanju članov Odbora Evropskega socialnega sklada

(2007/C 52/06)

SVET EVROPSKE UNIJE JE —

ob upoštevanju Pogodbe o ustanovitvi Evropske skupnosti in zlasti člena 147 Pogodbe,

ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1), in zlasti člena 104(3) Uredbe,

ob upoštevanju predloga Komisije,

ob upoštevanju naslednjega:

(1) V skladu s Sklepom Sveta z dne 24. septembra 2004 o obnovitvi članstva v Odboru Evropskega socialnega sklada (2) (v nadaljevanju „Odbor“) se mandat članov izteče 30. aprila 2007.

(2) Člen 104(2) Uredbe (ES) št. 1083/2006 določa zahteve za imenovanje članov in nadomestnih članov, ki so drugačne od zahtev iz člena 49(1) Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih (3). Zato je treba sestavo Odbora prilagoditi.

(3) Vendar je primerno, da Odbor še naprej opravlja svoje naloge v sedanji sestavi do konca programskega obdobja 2000–2006, nato pa 1. januarja 2007 začne delovati v novi sestavi.

(4) V pričakovanju, da Belgija, Danska, Francija, Grčija in Združeno kraljestvo določijo predstavnike in/ali nadomestne člane članov za posamezne kategorije iz člena 104(1) Uredbe (ES) št. 1083/2006, je treba zaradi začetka programskega obdobja 2007–2013 vseeno imenovati tiste predstavnike in nadomestne člane Odbora, ki so že določeni.

(5) Zato je treba člane in nadomestne člane Odbora imenovati za obdobje treh let —

SKLENIL:

Člen 1

Osebe, naštete v Prilogi, so imenovane za člane in nadomestne člane Odbora Evropskega socialnega sklada za obdobje od 1. januarja 2007 do 31. decembra 2009.

Člen 2

Sklep Sveta z dne 24. septembra 2004 se razveljavi z 31. decembrom 2006.

Člen 3

Ta sklep se objavi v Uradnem listu Evropske unije.

V Bruslju, 16. februarja 2007. Za Svet Predsednik A. SCHAVAN

(1) UL L 210, 31.7.2006, str. 25.

(2) UL C 252, 12.10.2005, str. 1.

(3) UL L 161, 26.6.1999, str. 1. Uredba, kakor je bila nazadnje spremenjena z Uredbo (ES) št. 173/2005 (UL L 29, 2.2.2005, str. 3).
17.

člen 38(1) in (2) se nadomesti z: „1. Vsi poveljniki operacij računovodji ATHENE do 31. marca po koncu finančnega leta ali v roku štirih mesecev po koncu operacije, ki ji poveljujejo – kar nastopi prej –, zagotovijo informacije, potrebne za zaključne račune skupnih stroškov, zaključne račune odhodkov, ki so bili predfinancirani in povrnjeni v skladu s členom 27, ter letno poročilo o dejavnostih. 2. Upravitelj ob pomoči računovodje in vseh poveljnikov operacij pripravi začasne zaključne račune in letno poročilo o dejavnostih, ki jih predloži Posebnemu odboru in revizijskemu kolegiju do 30. aprila po koncu finančnega leta. 2a. Revizijski kolegij posebnemu odboru do 31. julija po koncu finančnega leta predloži letno revizijsko poročilo, upravitelj pa mu ob pomoči računovodje in vseh poveljnikov operacij predloži letne zaključne račune ATHENE. Posebni odbor do 30. septembra po koncu finančnega leta preuči zaključne račune ob upoštevanju revizijskega poročila kolegija, da bi upravitelju, računovodji in vsem poveljnikom operacij izdal potrdilo o izpolnjevanju obveznosti.“;
SL Uradni list Evropske unije L 17/15

SKLEP SVETA

z dne 22. januarja 2007

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

(2007/36/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je 13. marca 2006 Komisijo pooblastil, da začne pogajanja z Republiko Kazahstan o spremembi Sporazuma o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan (v nadaljnjem besedilu „SPS“), da bi se načela, ki se uporabljajo za trgovino z drugim blagom, formalno razširila tudi na trgovino s tekstilnimi izdelki. Pogajanja so bila uspešno zaključena.

(2) Evropska Skupnost bi morala skleniti Protokol o spremembi SPS –

SKLENIL:

Člen 1

Protokol k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu, se odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola, ki je za Skupnost zavezujoč.

V Bruslju, 22. januarja 2007 Za Svet Predsednik F.-W. STEINMEIER

SL Uradni list Evropske unije L 17/16

PROTOKOL

k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

EVROPSKA SKUPNOST

na eni strani in

REPUBLIKA KAZAHSTAN

na drugi strani STA SE –

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan (v nadaljnjem besedilu „SPS“) je bil podpisan leta 1995 in je začel veljati 1. julija 1999.

(2) Potekala so pogajanja, da bi se načela iz SPS, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

(3) Treba bi bilo sprejeti ustrezne spremembe SPS –

DOGOVORILI O NASLEDNJEM:

Člen 1

Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan (v nadaljnjem besedilu „SPS“) se spremeni:

1. v členu 11 se črta sklicevanje na člen 16;

2. črta se člen 16.

Člen 2

Ta protokol je sestavni del SPS.

Člen 3

Ta protokol začne veljati prvi dan meseca, ki sledi datumu podpisa.

Člen 4

Ta protokol je sestavljen v dveh izvodih v vseh uradnih jezikih pogodbenic, pri čemer so besedila v vseh teh jezikih enako verodostojna.
2.

Člen 6 se nadomesti z naslednjim besedilom: „Člen 6 Nadzor v regijah, ki niso priznane kot proste vezikularne bolezni prašičev 1. Italija zagotovi, da se postopki vzorčenja in preverjanja za odkrivanje vezikularne bolezni prašičev v regijah, ki niso priznane kot proste navedene bolezni, izvajajo v skladu z odstavki 2, 3 in 4. 2. Na kmetijskih gospodarstvih s plemenskimi prašiči, ki so priznana kot prosta vezikularne bolezni prašičev, se uporabljajo določbe iz člena 5(2). 3. Na kmetijskih gospodarstvih, ki so priznana kot prosta vezikularne bolezni prašičev, kjer ni plemenskih prašičev, se vzorčenje za serološke preiskave izvaja na naključnem vzorcu 12 prašičev ali na vseh prašičih, če je na kmetijskem gospodarstvu manj kot 12 prašičev, in sicer dvakrat na leto. 4. V zbirnih centrih za prašiče se vzorčenje fekalij za virološke preiskave izvaja v dvomesečnih časovnih razmikih v vsakem hlevu, kjer so prašiči običajno nastanjeni. Prašičev se ne sme premakniti iz zbirnega centra, dokler se ne pridobijo negativni rezultati preiskav.“
(4)

Poročilo o oceni so pregledali strokovnjaki držav članic in EFSA ter ga 13. januarja 2006 predložili Komisiji v obliki sklepa EFSA o strokovnem pregledu ocene nevarnosti pesticidov z aktivno snovjo fosalon (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 14. julija 2006 v obliki poročila Komisije o pregledu za fosalon.
(1)

V skladu s členom 6(2) Direktive 91/414/EGS je Španija marca 1999 od podjetja Novartis Crop Protection AG (zdaj Syngenta) prejela zahtevek za vključitev aktivne snovi tiametoksam v Prilogo I k Direktivi 91/414/EGS. Odločba Komisije 2000/181/ES (2) je potrdila, da je dokumentacija popolna in se načeloma lahko šteje, da izpolnjuje zahteve po podatkih in informacijah iz Priloge II in Priloge III k navedeni direktivi.
(62)

Različna podjetja so dejavna pretežno na istih ali sosednjih trgih. V zvezi s tem je treba poudariti, da podjetja NUW, MUW, MBE in NBE dobavljajo svoje proizvode SBE Swiss BioEnergy AG in da tri podjetja skupine (NUW, NBE in MBE) svoje proizvode prodajajo velikim naftnim koncernom. Na drugi strani pa NUW in MUW kupujeta rastlinsko olje, ki je najpomembnejši predhodni proizvod, pri Bunge Deutschland GmbH in Cargill GmbH. Enako pomembno se zdi tudi to, da podjetje SBE Swiss BioEnergy AG gradi pa tudi upravlja kemijske obrate za proizvodnjo biogoriv – takšne obrate upravljajo številna podjetja v lasti družine Sauter – in da trguje SBE Swiss BioEnergy AG tudi z biogorivi. Podjetja Sauter Verpachtung GmbH, Alois Sauter Landesproduktenhandlung in Autokontor Bayern so očitno dejavna na področju prevoznih storitev, ki bi jih po potrebi večinoma potrebovalo in uporabljalo več podjetij skupine. Navsezadnje se biodizel pa tudi bioetanol uporabljata kot gorivo za vozila. Glede na analizo sosednjih trgov je nepomembno, da se biodizel uporablja neposredno za tovornjake, bioetanol, zmešan z mineralnim oljem, pa za osebna vozila. Z obema proizvodoma se trguje na podobnih ali celo istih trgovskih in tržnih poteh ter se ju končno uporabi za vozila za prevozne storitve. Za preverjanje statusa NUW kot MSP je treba zato sešteti število zaposlenih in finančne podatke podjetij.
SL Uradni list Evropske unije L 337/45

SKLEP SVETA

z dne 28. novembra 2006

o pristopu Evropske skupnosti k Pravilniku št. 107 Gospodarske komisije Združenih narodov za Evropo o enotnih določbah o odobritvi vozil kategorij M2 ali M3 glede na njihovo splošno konstrukcijo

(Besedilo velja za EGP)

(2006/874/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo, ki se nanaša na sprejem enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in na pogoje za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“) (1), ter zlasti člena 3(3) in druge alinee člena 4(2) Sklepa,

ob upoštevanju predloga Komisije,

ob upoštevanju privolitve Evropskega parlamenta,

ob upoštevanju naslednjega:

(1) Standardizirane zahteve Pravilnika št. 107 o enotnih določbah o odobritvi vozil kategorij M2 ali M3 glede na njihovo splošno konstrukcijo so namenjene odstranjevanju tehničnih ovir v trgovini z motornimi vozili med pogodbenicami, ob hkratni zagotovitvi visoke ravni varnosti delovanja vozil.

(2) Komisija je zato mnenja, da bi moral Pravilnik št. 107 postati del sistema Skupnosti za homologacijo motornih vozil –

SKLENIL:

Člen 1

1. Skupnost uporablja Pravilnik št. 107 Gospodarske komisije Združenih narodov za Evropo o enotnih določbah o odobritvi vozil kategorij M2 ali M3 glede na njihovo splošno konstrukcijo.

2. Besedilo Pravilnika je priloženo temu sklepu.

Člen 2

Pravilnik št. 107 Gospodarske komisije Združenih narodov za Evropo o enotnih določbah o odobritvi vozil kategorij M2 ali M3 glede na njihovo splošno konstrukcijo postane del sistema Skupnosti za homologacijo motornih vozil.

Člen 3

Komisija o tem sklepu uradno obvesti generalnega sekretarja Združenih narodov.

V Bruslju, 28. novembra 2006 Za Svet Predsednik E. HEINÄLUOMA

(1) UL L 346, 17.12.1997, str. 78.
(3)

Nekdanji člani G7 in Skupnost, ki so v Sklad za zaščitno zgradbo černobilskega reaktorja zagotovili največ prispevkov, so se dogovorili o načelu nadaljnjega prispevanja v Sklad za zaščitno zgradbo černobilskega reaktorja na podlagi pretekle delitve bremena med prispevajočimi.
(5)

Spomladi 2004 je Komisija prejela podatke, da se je občina nameravala ponovno pogajati o sporazumu z nogometnim kluboma AZ in AZ Vastgoed. Zato je od nizozemskih organov zahtevala dodatne podatke z dopisom z dne 3. junija 2004, na katerega so odgovorili z dopisom z dne 5. julija 2004. Nizozemski organi so navedli, da so občina in nogometna kluba AZ in AZ Vastgoed resnično proučevali možnost sklenitve novega sporazuma. Ponovili so, da se zaradi začasnega odloga, ki ga je odredilo drugostopenjsko sodišče v Amsterdamu, sporazum ni mogel izvajati (3). Predložili so dodatne podatke z dopisom, evidentiranim 5. novembra 2004, v katerem so potrdili, da je bil med strankami sklenjen nov sporazum in da je bil prejšnji sporazum razveljavljen.
3.

Delež mesnatosti trupa se izračuna v skladu z naslednjo enačbo: = 63,20 – 0,334 G1 – 0,427 G2 + 0,144 M2 kjer je: = ocenjeni odstotek mesnatosti trupa, G1 = debelina tolšče (vključno s kožo) med tretjim in četrtim zadnjim lednim rebrom, 8 centimetrov od vzdolžne osi hrbta, po črti navpično na kožo (v milimetrih), G2 = debelina tolšče (vključno s kožo), med tretjim in četrtim zadnjim rebrom, 6 centimetrov od vzdolžne hrbtne osi, po vzporedni črti na to os (v milimetrih), M2 = debelina mišic med tretjim in četrtim zadnjim rebrom, 6 centimetrov od vzdolžne hrbtne osi, po vzporedni črti na to os (v milimetrih). Ta enačba velja za trupe, ki tehtajo med 45 in 125 kilogrami.
(2)

PPEU med drugim zagotavlja usklajevanje in skladnost prispevkov Unije misiji Afriške unije v sudanski regiji Darfur (AMIS). V skladu s členom 5(2) Skupnega ukrepa 2005/557/SZVP opravlja celica EU za usklajevanje v Addis Abebi (ACC) pod vodstvom PPEU, ki jo sestavljajo politični, vojaški in policijski svetovalec, vsakodnevno usklajevanje z vsemi zadevnimi akterji EU in s Centrom za upravno kontrolo in upravljanje (ACMC) v okviru strukture poveljevanja Afriške unije v Addis Abebi, z namenom zagotavljanja dosledne in pravočasne pomoči EU misiji AMIS.
(34)

Italijanski organi so v odgovoru najprej obnovili upravni postopek za dodelitev pomoči v programskem obdobju 1994–1999, da bi dokazali, da iz postopka izhaja pravna obveznost do potencialnih upravičencev do financiranja, ki bi določala (in upravičila) utemeljeno pričakovanje slednjih, hkrati pa pomenila zadostno spodbudo za začetek del pred prejetjem pomoči. Glede opisa, ki je bil poslan pred sprožitvijo postopka, so italijanski organi pojasnili, da so podjetja po uvrstitvi na prednostni seznam upravičencev do pomoči za kmetijsko-živilski sektor čakala na razpoložljivost finančnih sredstev dežele Benečije. Medtem ko so postopoma pritekala potrebna sredstva (bodisi iz deželnega proračuna na podlagi člena 29 Deželnega zakona št. 88/1980 ali iz DOP Benečije – Uredba Sveta (EGS) št. 866/90 z dne 29. marca 1990 o izboljšanju predelave in trženja kmetijskih proizvodov (20) in Uredba 951/97 bodisi iz državnega proračuna – iz čezmernih rezervacij in kmetijsko-monetarnih skladov), je dežela Benečija iz skupnega prednostnega seznama s priložnostnim upravnim aktom in po prednostnih merilih izbrala podjetja, upravičena do financiranja, zlasti tista, katerih prošnje so prispevale k polni uporabi razpoložljivih sredstev.
(3)

Do zdaj je Komisija ocenila postopke za izterjavo, ki jih opravljajo države članice v zvezi z nepravilnostmi, ki so bile v skladu z Uredbo Sveta (EGS) št. 595/91 z dne 4. marca 1991 o nepravilnostih in povračilu napačno izplačanih vsot v zvezi s financiranjem skupne kmetijske politike ter o ustanovitvi informacijskega sistema na tem področju in razveljavitvi Uredbe (EGS) št. 283/72 (6) sporočene pred 1. januarjem 1999 in se nanašajo na zneske v višini nad 500 000 EUR, da se v skladu s členom 8(2) Uredbe (EGS) št. 729/70 odloči o finančnih posledicah navedenih nepravilnosti. Pri tem je Komisija uporabila postopek, določen v členu 5 navedene uredbe in členu 8 Uredbe Komisije (ES) št. 1663/95 z dne 7. julija 1995 o določitvi podrobnih pravil za uporabo Uredbe Sveta (EGS) št. 729/70 v zvezi s postopkom za potrditev obračuna Jamstvenega oddelka EKUJS (7).
(3)

Z Odločbo Komisije 2003/677/ES z dne 24. septembra 2003 o finančnem prispevku Skupnosti za izkoreninjenje bolezni modrikastega jezika v Italiji leta 2001 in 2002 (2) je bil dodeljen finančni prispevek Skupnosti k izdatkom Italije zaradi izrednih ukrepov za boj proti bolezni modrikastega jezika, ki so se izvajali leta 2001 in 2002.
(5)

Danski organi so v celoti izpolnili svoje tehnične in upravne obveznosti, določene v členu 3 Odločbe 90/424/EGS in členu 6 Uredbe (ES) št. 349/2005.
(5)

V skladu s členom 6 Protokola o stališču Danske, priloženem Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju odločitev in ukrepov Evropske unije, ki zadevajo obrambo, in zato ne sodeluje pri financiranju operacije –